CELEX: 32021R1791
Language: sl
Date: 2021-10-11 00:00:00
Title: Izvedbena uredba Sveta (EU) 2021/1791 z dne 11. oktobra 2021 o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine

11.10.2021   
               
               
                  SL
               
               
                  Uradni list Evropske unije
               
               
                  LI 359/1
               
            
         IZVEDBENA UREDBA SVETA (EU) 2021/1791
         z dne 11. oktobra 2021
         o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) št. 269/2014 z dne 17. marca 2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (1), in zlasti člena 14(1) Uredbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 17. marca 2014 sprejel Uredbo (EU) št. 269/2014.
                  
               
                     (2)
                  
                  
                     Evropska unija ne priznava nezakonite priključitve Krima in Sevastopola Ruski federaciji.
                  
               
                     (3)
                  
                  
                     Ruska federacija si že vse od nezakonite priključitve Avtonomne republike Krim in mesta Sevastopol prizadeva, da bi si podredila ta zasedena ozemlja. Ruska federacija zlasti uporablja pooblastila svojega sodstva za zatiranje nasprotnikov svoje nezakonite priključitve Krima in Sevastopola.
                  
               
                     (4)
                  
                  
                     Več sodnikov, tožilcev in varnostnih uradnikov je pristojnih za izvrševanje ruskega prava na nezakonito zasedenem Krimu in Sevastopolu. Te osebe so v več politično motiviranih kazenskih postopkih sprejemale pristranske odločitve ali preganjale proukrajinske aktiviste ali krepile zatiranje nasprotnikov nezakonite priključitve.
                  
               
                     (5)
                  
                  
                     Svet meni, da bi bilo treba zaradi njihove vloge pri spodkopavanju ali ogrožanju ozemeljske nedotakljivosti, suverenosti in neodvisnosti Ukrajine na seznam oseb, subjektov in organov, za katere veljajo omejevalni ukrepi, iz Priloge I k Uredbi (EU) št. 269/2014 dodati osem posameznikov.
                  
               
                     (6)
                  
                  
                     Prilogo I k Uredbi (EU) št. 269/2014 bi bilo zato treba ustrezno spremeniti –
                  
               SPREJEL NASLEDNJO UREDBO:
         
            Člen 1
            Osebe, navedene v Prilogi k tej uredbi, se dodajo na seznam iz Priloge I k Uredbi (EU) št. 269/2014.
         
         
            Člen 2
            Ta uredba začne veljati na datum objave v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Luxembourgu, 11. oktobra 2021
            
               
                  Za Svet
               
               
                  predsednik
               
               J. PODGORŠEK
            
         
         
            (1)  UL L 78, 17.3.2014, str. 6.
      
      
         
            PRILOGA
            Naslednje osebe se dodajo na seznam fizičnih in pravnih oseb, subjektov in organov iz Priloge I k Uredbi (EU) št. 269/2014:
            
               
                            
                        
                        
                           Ime
                        
                        
                           Podatki o istovetnosti
                        
                        
                           Razlogi
                        
                        
                           Datum uvrstitve na seznam
                        
                     
                           „193.
                        
                        
                           Mikhail Nikolaevich BELOUSOV
                           (Михаил Николаевич Белоусов)
                        
                        
                           Spol: moški
                           Datum rojstva: 26.11.1964
                           Kraj rojstva: Rusija
                           Državljanstvo: ukrajinsko, rusko (Unija ne priznava potnih listov, ki jih je izdala Ruska federacija na Krimu)
                           Naslov: 117 Balaklavs’ka St, App 48, Simferopol, Krim, Ukrajina
                        
                        
                           Sodnik na sodišču kijevskega okrožja v Simferopolu.
                           Sprejel je več pristranskih odločitev v politično motiviranih zadevah proti nasprotnikom nezakonite priključitve Krima in Sevastopola. S tem je dejavno podpiral ukrepe in izvajal politike, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine.
                        
                        
                           11.10.2021
                        
                     
                           194.
                        
                        
                           Andrey Nikolaevich DOLGOPOLOV
                           (Андрей Николаевич Долгополов)
                        
                        
                           Spol: moški
                           Datum rojstva: 15.2.1959
                           Kraj rojstva: Kirgizistan
                           Državljanstvo: ukrajinsko, rusko (Unija ne priznava potnih listov, ki jih je izdala Ruska federacija na Krimu)
                           Naslov: 82 Peremohy Ave, App. 343, Simferopol, Krim, Ukrajina
                        
                        
                           Predsednik sodišča kijevskega okrožja v Simferopolu.
                           Sprejel je več pristranskih odločitev v politično motiviranih zadevah proti nasprotnikom nezakonite priključitve Krima in Sevastopola. S tem je dejavno podpiral ukrepe in izvajal politike, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine.
                        
                        
                           11.10.2021
                        
                     
                           195.
                        
                        
                           Yevgeniy Sergeevich KOLPIKOV
                           (Евгений Сергеевич КОЛПИКОВ)
                        
                        
                           Spol: moški
                           Datum rojstva: 6.5.1974
                           Kraj rojstva: Berezovskaja, Danilovsko okrožje, Volgograjska oblast, Rusija
                           Državljanstvo: rusko
                           Naslov: Vojaško tožilstvo južnega vojaškega območja Ruske federacije. Pushkinskaya Ulitsa 72А, Rostov, Rostovska oblast, Rusija, 344022
                           Tel.: (+7) 8863263-04-67, (+7) 8863282-79-68
                        
                        
                           Tožilec na vojaškem tožilstvu južnega vojaškega območja Ruske federacije v Rostovu na Donu.
                           Sodno je preganjal proukrajinske aktiviste, zatirane zaradi nasprotovanja priključitvi Krimskega polotoka Ruski federaciji. Na sodišču v Ruski federaciji je vložil obtožnice zoper ukrajinske državljane, ki so bili prisilno premeščeni z zasedenega Krimskega polotoka. S tem je dejavno podpiral ukrepe in izvajal politike, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine.
                        
                        
                           11.10.2021
                        
                     
                           196.
                        
                        
                           Magomed Farmanovich MAGOMEDOV
                           (Магомед Фарманович Магомедов)
                        
                        
                           Spol: moški
                           Datum rojstva: 5.2.1981
                        
                        
                           Preiskovalec za posebne primere na prvem preiskovalnem oddelku, Direktorat za preiskave posebno pomembnih primerov glavnega preiskovalnega oddelka preiskovalnega odbora Rusije za Republiko Krim in mesto Sevastopol.
                           Vpleten je bil v politično motivirane kazenske preiskave zoper voditelje medžlisa krimskih Tatarov, kazensko preganjane zaradi dejavnega nasprotovanja nezakoniti priključitvi Krimskega polotoka. S tem je dejavno podpiral ukrepe in izvajal politike, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine.
                        
                        
                           11.10.2021
                        
                     
                           197.
                        
                        
                           Leonid Vladimirovich MIKHAILIUK
                           (Леонид Владимирович МИХАЙЛЮК)
                        
                        
                           Spol: moški
                           Datum rojstva: 1.1.1970 ali 8.7.1963
                           Državljanstvo: rusko
                           Naslov (služba): 295034, Simferopol, 13 I. Franko blvd., Krim, Ukrajina
                        
                        
                           Vodja zvezne službe za nacionalno varnost (FSB) na Krimu in v Sevastopolu ter regionalnega protiterorističnega odbora.
                           Vodil je sile FSB, ki so okrepile zatiranje nasprotnikov nezakonite zasedbe Krimskega polotoka s strani Ruske federacije. Nekateri proukrajinski aktivisti, ki so jih pridržale enote FSB pod njegovim poveljstvom, so bili prisilno premeščeni v Krasnodar in Rostov na Donu v Rusiji. S tem je dejavno podpiral ukrepe in izvajal politike, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine.
                        
                        
                           11.10.2021
                        
                     
                           198.
                        
                        
                           Viktor Anatolyevich MOZHELIANSKIY (Виктор Анатольевич Можелянский)
                        
                        
                           Spol: moški
                           Datum rojstva: 10.5.1964
                           Kraj rojstva: Harkov, Ukrajina
                           Državljanstvo: ukrajinsko, rusko (Unija ne priznava potnih listov, ki jih je izdala Ruska federacija na Krimu)
                           Naslov: 35 Marshala Zhukova St, App. 53, Simferopol, Krim, Ukrajina ali Anhars’ka St, 8 Simferopol, Krim, Ukrajina
                        
                        
                           Podpredsednik sodišča osrednjega okrožja v Simferopolu in nekdanji sodnik na sodišču kijevskega okrožja v Simferopolu.
                           Sprejel je več pristranskih odločitev v politično motiviranih zadevah proti nasprotnikom nezakonite priključitve Krima in Sevastopola. S tem je dejavno podpiral ukrepe in izvajal politike, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine.
                        
                        
                           11.10.2021
                        
                     
                           199.
                        
                        
                           Galina Vladimirovna REDKO
                           (Галина Владимировна Редько)
                        
                        
                           Spol: ženski
                           Datum rojstva: 22.3.1974
                           Kraj rojstva:Romani, Poltava oblast, Ukrajina
                           Državljanstvo: ukrajinsko, rusko (Unija ne priznava potnih listov, ki jih je izdala Ruska federacija na Krimu)
                        
                        
                           Sodnica na vrhovnem sodišču Republike Krim.
                           Sprejela je več pristranskih odločitev v politično motiviranih zadevah proti nasprotnikom nezakonite priključitve Krima in Sevastopola. S tem je dejavno podpirala ukrepe in izvajala politike, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine.
                        
                        
                           11.10.2021
                        
                     
                           200.
                        
                        
                           Vladimir Nikolaevich TERENTEV
                           (Владимир Николаевич Терентьев)
                        
                        
                           Spol: moški
                           Datum rojstva: 11.11.1977
                           Kraj rojstva: Voronež, Rusija
                           Državljanstvo: rusko.
                           Številka potnega lista, številka nacionalne osebne izkaznice, druge številke osebnih dokumentov: 03 01 118013
                        
                        
                           Vodja glavnega preiskovalnega oddelka preiskovalnega odbora Rusije za Republiko Krim in mesto Sevastopol.
                           Nadziral je dejavnosti odbora v politično motiviranih primerih proti proukrajinskim aktivistom, zatiranim zaradi dejanj nasprotovanja nezakoniti priključitvi in zavzemanja za ponovno vzpostavitev ozemeljske celovitosti Ukrajine.
                           Vodil je prizadevanja kriminalističnih preiskovalcev, s čimer je dejavno podpiral ukrepe in izvajal politike, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine.
                        
                        
                           11.10.2021“